**MAĽOVANÉ ČÍTANIE O JARNEJ PRÍRODE A MOTÝLIKOCH**

Bola jar. Vzduch voňal sviežou zeleňou,

***stromy*** sa pýšili novými púčikmi a

vtáčiky im spievali oslavné piesne. Nad záhradou plnou ***farebných kvetov***

poletovali tri ***motýle, červený***

***žltý*** a ***biely***.

Boli to dobrí kamaráti. Páčili sa im všetky ***kvietky – červené, žlté, biele, ružové i oranžové.***

Nemohli sa nasýtiť ich pestrosti. Celý deň sa naháňali medzi nimi a hrali sa na schovávačku. Zrazu sa ***slniečko*** schovalo za ***oblak***.

Vzduch sa ochladil a na zem dopadli prvé ***kvapky dažďa.***

Kvetinky sa sklonili k zemi a rýchlo pozamykali svoje hlavičky. Kvap – kvap. Drobné kvapky dopadli aj na krídla motýľov. „Zle je!” vedeli motýle. „Musíme sa rýchlo schovať.” Dažďových kvapiek začalo pribúdať. Motýliky už boli úplne premočené. ***Slniečko***

spoza mraku všetko pozorovalo. Uľútostilo sa mu drobných motýlikov a odohnalo ***mrak***.

Prestalo pršať a na zem znovu dopadli teplé lúče. Rýchle zohriali skrehnuté telíčka motýlikov a vysušili ich mokré krídelká. ***Motýliky***

pookriali a boli šťastné, že zostali spolu a opäť sa môžu spolu hrať.

**DETI: môžete si spolu s rodičmi prečítať príbeh o jarnej prírode a motýlikoch. V texte sú zvýraznené slová a prázdne obdĺžniky. Do voľných obdĺžnikov môžete nakresliť obrázok slova, ktoré si spolu prečítate a je zvýraznené. A tak si spoločne vytvoríme maľované čítanie.**